แรงเงา

แรงเงา เป็น นวนิยายไทย จากบทประพันธ์ของ นันทนา วีระชน ถูกนำมาสร้างเป็นละครและภาพยนตร์มาแล้วถึง 4 ครั้งด้วยกัน แล้วในปี พ.ศ. 2562 แรงเงากลับมาสร้างเป็นภาคสองอีกครั้ง หลังจากประสบความสำเร็จเป็นอย่างสูงในปี พ.ศ. 2555 โดยใช้ตัวละครชุดเดิม แล้วเพิ่มเติมตัวละครบางตัวให้มีบทบาทที่เข้มข้นยิ่งขึ้น

เจนภพเป็นคนเจ้าชู้แต่งงานกับนพนภาซึ่งมีพ่อเป็นอธิบดี เจนภพได้มุตตาซึ่งเป็นเจ้าหน้าที่ในกรมของตัวเองเป็นภรรยาลับ ๆ มุตตารู้สึกว่าตัวเองท้อง เจนภพโดนนพนภาจับได้และตบหน้ามุตตาต่อหน้าคนมากมาย มุตตาลาออกจากงานกลับบ้านต่างจังหวัด และกลับไปผูกคอตายไปพร้อมกับลูกในท้อง มุนินทร์พี่สาวฝาแฝดกลับมาจากต่างประเทศ ทั้งคู่นิสัยต่างกัน มุตตาเรียบร้อยไม่มีปากเสียง มุนินทร์เป็นคนแข็งและไม่ยอมใคร
มุนินทร์รู้เรื่องของมุตตาจึงโกรธมากและปลอมเป็นมุตตา

วีกิจเป็นหลานชายของเจนภพขอร้องให้วีกิจเลิกติดต่อกับมุตตาแต่วีกิจไม่ยอมและมุตตาก็พยายามยั่วให้เจนภพหึง นพนภารู้ว่าเจนภพจะซื้อบ้านและรถให้มุตตา จึงมาอาละวาดที่ทำงาน แต่โดนมุนินทร์ตบ เจนภพถูกอธิบดียื่นคำขาดให้เลิกกับมุตตา
มุนินทร์แก้แค้นได้สำเร็จจึงลาออก วีกิจต่อว่ามุนินทร์ทำให้ทั้งสองผิดใจกันและได้ข่มขืนมุตนินทร์ด้วยหลังจากนั้นมุตนินทร์ก็ไม่พูดหรือคุยกับวีกิจอีกเลยจนถึงมุนินทร์ได้นัดเจนภพมาขออโหสิกรรมกับสิ่งที่ตนทำไว้กับเขาและนพนภา แต่นพนภามาเห็นก็เข้าใจผิดคิดว่าทั้งคู่นัดจะไปมีอะไรกัน นพนภาถือปืนมายิงมุนินทร์แต่โดนเจนภพแย่งปืน จนพลาดตกบันไดเป็นอัมพาต วิกิจให้เพื่อนสืบจนรู้ว่าผู้หญิงคนที่มาแก้แค้นคือมุนินทร์ วิกิจได้คุยเจนภพว่ามี 2 คน และวิกิจกับเจนภพได้เดินทางไปเพชรบูรณ์บ้านเกิดของมุตตาและมุนินทร์ จนไปรู้ความจริงว่ามุตตาเสียชีวิตไปหลายเดือนแล้ว บรรยากาศงานศพของมุตตาเป็นไปด้วยความเศร้าโศกเสียใจ เจนภพขออโหสิกรรมแก่มุตตา หลังจากนั้น เจนภพก็เปลี่ยนนิสัยเป็นคนรักเดียวใจเดียวกลับไปดูแลนพนภาซึ่งเป็นอัมพาต วิกิจและมุนินทร์ก็ได้ทำความเข้าใจต่อกัน

มีการเปลี่ยนแปลงเนื้อเรื่องในบางเวอร์ชันดังนี
เดิมละครวางตัวนักแสดงนำคนหนึ่งคือ ธนวรรธน์ วรรธนะภูติ แต่หลังจากที่ธนวรรธน์ถอนตัวจากละครเรื่องนี้ ทางทีมงานและผู้กำกับจึงปรับแก้ไขบทละครทั้งหมด แล้วหานักแสดงใหม่ สุดท้ายจึงได้ ภูภูมิ พงศ์ภาณุ มาแสดงแทน

หญิงสาวผู้ซึ่งมีความมั่นใจในตัวเองสูง เรียนเก่งจนสอบได้ทุนไปเรียนต่อต่างประเทศ เรียกร้องความเป็นธรรมให้แก่น้องสาวที่ตนทอดทิ้งเพราะความอิจฉา ในวัยเยาว์มุนินทร์มีจิตใจที่เข้มแข็ง เดินหน้าแล้วไม่ถอยหลัง ถือคติ “คนเข้มแข็งเท่านั้นที่จะอยู่บนโลกนี้ได้” แม้ในเรื่องของความรักหล่อนก็ไม่ต้องการที่จะเป็นเงาของน้องสาวทั้งที่รักวีกิจ
มีนิสัยแตกต่างอย่างสิ้นเชิงกับแฝดพี่ มุตตาเป็นหญิงสาวบอบบาง อ่อนหวาน รักสวยรักงาม เรียนไม่เก่ง แต่เด่นด้านความสวยมาตั้งแต่เด็ก แต่อ่อนต่อโลกและไม่ทันคนจึงถูกเจนภพหลอกและต้องพบจุดจบที่แสนน่าเวทนา
หลานชายของเจนภพ ชายหนุ่มผู้ซึ่งมีนิสัยแตกต่างจากอาอย่างสิ้นเชิง วีกิจเป็นผู้ชายที่สุภาพอ่อนโยน โอบอ้อมอารี วีกิจมีใจให้กับมุตตา แม้หล่อนจะรักและเป็นของเจนภพ แต่เขาก็คอยห่วงใย วีกิจเป็นคนที่คอยพิทักษ์ความดีงามที่อยู่รอบตัวเขา
หนุ่มใหญ่วัยกลางคน ตำแหน่งหัวหน้ากอง กอปรกับบุคลิกที่นุ่มนวล นิสัยเจ้าชู้ มีผู้หญิงมากมายในชีวิต ด้วยนิสัยเห็นแก่ได้ในเพศชายไม่คิดจริงจังกับใคร ทั้งมีภรรยาที่มีฐานะร่ำรวยคอยสนับสนุนในหน้าที่การงาน และเจนภพเป็นคนที่รักครอบครัว แต่เพราะความเจ้าชู้ของตนทำให้ครอบครัวต้องรับผลกรรมซึ่งเขาและนพนภามีลูกด้วยกันสามคนได้แก่ต้อง ต่อและต้อม
ภรรยาของเจนภพ เอาแต่ใจตัวเอง มีฐานะร่ำรวย มีอารมณ์หึงรุนแรงมาก ลูก ๆ จะกลายเป็นที่รองรับอารมณ์เวลาที่โมโหหึง โวยวายขี้บ่น และไม่ไว้หน้าใครถ้ามายุ่งกับสามีหล่อน เพราะความหึงหวงทำให้วิตกจริตจนเป็นโรคประสาทอ่อน ๆ และท้ายที่สุดก็เป็นอัมพาต

หมายเหตุ : รายชื่อที่มีเครื่องหมาย * เป็นตัวละครที่สร้างขึ้นมาใหม่ในแรงเงา ภาค 2 (แรงแค้น)

แรงเงา ถูกนำมาสร้างเป็นละครมาแล้วถึง 4 ครั้ง โดยครั้งแรกของช่อง 3 ใช้ชื่อว่า แรงหึง ทาง สถานีโทรทัศน์ไทยทีวีสีช่อง 3